Մեր զրուցակիցներից շատերն այն կարծիքին են, որ Վրաստանում ավելի հեշտ է աշխատել: Աշոտ Հովհաննիսյանը մեր զրույցում ասաց, որ ծնվել եւ մեծացել է Վրաստանում, սակայն միշտ հետաքրքրվել է Հայաստանի ներքաղաքական եւ արտաքին քաղաքական իրադարձություններով: «Հանգամանքների բերումով հայտնվել ենք այստեղ, սա ո՛չ մենք ենք որոշել, ո՛չ էլ հարյուրավոր տարիներ առաջ մեր պապերն էին որոշել, բայց քանի որ այստեղ ենք ծնվել, այս տարածաշրջանում էլ փորձել ենք կայանալ եւ ինչ-որ բաներ ստեղծել այստեղ»: